Laila Taib

Allahyarhamah Puan Sri Datuk Patinggi Hajah Laila Chaleck Taib (née Lejla Chaleck; lahir 1 Mac 1941 – 29 April 2009) ialah isteri pertama kepada Ketua Menteri Sarawak ke-4 dan Yang di-Pertua Negeri Sarawak ke-7, Tun Pehin Sri Haji Abdul Taib bin Mahmud. Beliau meninggal dunia pada tahun 2009 akibat barah jantung.

 Pendidikan dan keluarga 
Laila belajar di Sekolah Tinggi Perempuan Adelaide, Australia pada 1953. 

Kemudian, beliau melanjutkan pengajian dalam perubatan di Universiti Adelaide pada tahun 1959.

Laila mendirikan rumah tangga dengan Abdul Taib Mahmud pada 13 Januari 1959 di Adelaide, Australia. Ketika itu, Abdul Taib mengikuti pengajian undang-undang di sana. 

Mereka dikurniakan empat anak termasuk dua orang daripadanya terlibat dalam bidang politik, iaitu Sulaiman Abdul Rahman Abdul Taib dan Hanifah Hajar Taib. Laila tiba di Sarawak pada tahun 1961.

 Sumbangan 
Laila merupakan pengasas dan Presiden Badan Amal Tenaga Isteri-Isteri Sarawak (Sabati) sejak 1982 dan penaung Persatuan Kebajikan Anak-Anak Yatim Sarawak (Peryatim) sejak 1994. Beliau turut terlibat dalam Pertubuhan Kebajikan Islam Malaysia (Perkim) sebagai naib presiden dan ketua wanita kebangsaan. Beliau turut mengusahakan penubuhan Tabung Amal Kanser Laila Taib bagi membantu pesakit barah.

 Anugerah dan pengiktirafan 


 Datuk Amar Bintang Kenyalang (DA) - Datuk Amar (1988)
 Datuk Patinggi Bintang Kenyalang (DP) - Datuk Patinggi (2009) - Anumerta

 Meninggal dunia 
Laila Taib meninggal dunia pada 29 April 2009 jam 3.40 petang di rumah mereka di Demak Jaya, Kuching akibat barah pada usia 68 tahun. Jenazah dikebumikan di Tanah Perkuburan Demak Jaya, Jalan Bako, Kuching, Sarawak.

 Rujukan 

Kategori:Isteri tokoh Malaysia
Kategori:Orang Malaysia berketurunan Poland